སྔོན་འཇུག་མ་ཐོབ་པའི་མཚོ་དང་སྔོན་འཇུག་འ་ཐོབ་པའི་འཚོ་འདི་གཉིས་ནི་སྒྲ་ཉེ་ཡང་དོན་ཁ་ཁ་ཡིན་པར་མཁས་པ་རྣམས་ལ་རྩོད་གཞི་ཁྱོད་ནས་མེད་པ་ཞིག་རེད།མ་མཚོ་ནི་རྒྱ་མཚོ་དང་མཚོ་ལ་འཇུག་པ་དང་འ་འཚོ་ནི་སྲོག་འཚོ་བ།ཕྱུགས་འཚོ་བ།སྲུང་བའི་དོན་ཅན་དང་།འཇིག་རྟེན་མིའི་འཚོ་བ་ལ་འཇུག་པའོ།ཐ་སྙད་འདི་གཉིས་ནི་འཇུག་ཡུལ་མི་གཅིག་ཁ་ཁ་རེད།དེ་ལྟར་ཡང་།ཐ་སྙད་འདི་གཉིས་མིའི་མིང་གི་རྗེས་སུ་སྦྱོར་སྐབས་འབྲི་ཚུལ་མི་མཐུན་པ་འདྲ་མིན་ཞིག་ཡོང་གི་འདུགའདི་གཉིས་ལས་གང་ཞིག་དག་མིན་སྐོར་ལ་བསམ་ཚུལ་བཤད་པ་ཡང་རེ་ཟུང་རེ་མཐོང་རྒྱུ་འདུགཡག་པོ་ཞིག་བསམ་བློ་བཏང་ན།གང་ཞིག་དག་མིན་ཟེར་ནས་མིང་གི་རྗེས་སུ་ཡང་ན་མཚོ་དང་མིན་ན་འཚོ་ཡིན་དགོས་པར་བསམ་པ་དང་འབྲི་ཚུལ་གཅིག་རང་ལ་གཏན་འཁེལ་དགོས་བསམ་པ་དེ་ནི་ནོར་འཁྲུལ་ཅན་གྱི་བསམ་ཚུལ་ཞིག་རེད།དེ་ཡང་མཚོ་དང་འཚོ་གཉིས་ཀྱི་དོན་དག་ཡག་པོ་མ་ཤེས་པ་དེ་ལ་ཐུག་འདུག་སྙམ།